यह मंदिर दिल्ली-मेरठ-देहरादून राजमार्ग (राष्ट्रीय राजमार्ग) संख्या ५८, जो कि मोदीनगर के बीचों बीच से निकलता है, पर स्थित है। यह मंदिर, मार्ग के पश्चिमी ओर स्थित है। यह मोदीनगर के मुख्य बाजार से लगा हुआ, मोदीनगर शून्य किलोमीटर के मीलपत्थर से २०० मीटर की दूरी पर ही स्थित है। इसके सामने ही मोदी उद्योग साम्राज्य का निवास स्थान मोदी भवन बना हुआ है। मोदी भवन मार्ग के पूर्वी ओर बना है।
इस मंदिर से लगा हुआ ही मोदीनगर का लोअर बाजार है, व डाकखाना है। पास ही मोदी नगर की मशहूर शिकंजी वालों की दुकानें हैं। इसके सामने ही मोदी भवन से लगी हुई मोदी इंडस्ट्रीज़ का कार्यालय, मोदी चीनी मिल, व दूसरी ओर अपर बाजार है। आगे रेलवे रोड निकलती है, जिसके दूसरे छोर पर मोदीनगर का रेलवे स्टेशन है।
रामलीला मंच
स्थापत्य
स्थिति
निर्माण